Sora Eshontoʻrayeva
Sora Abdurahmonovna Eshontoʻrayeva (8-noyabr 1911-yil, Namangan viloyati Yangiqoʻrgʻon tumani Beshbuloq qishlogʻi — 8-sentyabr 1998-yil, Toshkent) — aktrisa, jamoat arbobi. Oʻzbekiston xalq artisti (1937). 1942-yildan Butunittifoq kommunistik partiyasi (bolsheviklar) aʼzosi. Oʻzbekiston SSR Kompartiyasi Markaziy Qoʻmitasi aʼzosi. Butunittifoq kommunistik partiyasi XIX syezdi delegati. SSSR Oliy Kengashining 2-4-chaqiriq deputati (1946—1958). Oʻzbekiston SSR Oliy Soveti deputati (1939-yildan). Sovet tinchlik qoʻmitasi aʼzosi. Respublika Tinchlik fondi boshqaruvi raisi edi. SSSR Vazirlar Kengashi huzuridagi fan va sanʼat sohasidagi Lenin mukofotlari qoʻmitasi aʼzosi.